Stormija Danielsa

Stefānija A. Gregorija Kliforda (; dzimusi kā Stefānija A. Gregorija (Stephanie A. Gregory) ), profesionāli pazīstama kā Stormija Danielsa (Stormy Daniels), ir amerikāņu pornoaktrise, scenāriste un režisore, kā arī bijusī striptīzdejotāja. Viņa ir ieguvusi daudzus nozares apbalvojumus un ir iemūžināta NightMoves, AVN un XRCO slavas zālēs.

Danielsu 2018. gadā iesaistīja tiesas prāvā ar tā laika ASV prezidentu Donaldu Trampu. Trampa advokāts Maikls Koens samaksāja  ASV dolāru, lai viņa klusētu par seksuālām attiecībām, kas, kā viņa apgalvo, viņai bijis ar Trampu 2006. gadā. Tramps noliedzis šo informāciju un apsūdzējis viņu melos.

 Biogrāfija 
Stefānija Gregorija Kliforda piedzima  Batonrūžā, Luiziānā. Viņa bija vienīgais bērns ģimenē. Viņas vecāki, Šeila un Bils Gregoriji, izšķīrās, kad viņai bija četri gadi, un viņu izaudzināja māte. Stormija mācījās kādā Luiziānas štata vidusskolā, bija skolas avīzes redaktore un 4-H kluba prezidente.

17 gadu vecumā viņa sāka uzstāties Batonrūžas striptīza klubā. Pornoaktrises skatuves vārds radies, pateicoties tam, ka viņa ir grupas Mötley Crüe fane, kuras basģitārists Nikijs Sikss (Nikki Sixx) savu 1994. gadā dzimušo meitu nosauca par Stormu. Otra skatuves vārda daļa ir saistīta ar viskiju Jack Daniel's, kura vienā no reklāmām minēts, ka dzēriens ir "dienvidnieku iemīļots" (a Southern favorite). Jack Daniel's ražo Tenesī, bet Stormija nāk no cita dienvidu štata — Luiziānas.

Sākumā viņa filmējās tikai lesbiešu ainās studijām Sin City un Wicked Pictures. 2002. gada jūlijā viņa filmējās filmā Heat, kur 23 gadu vecumā pirmo reizi filmējās ar vīriešiem, un tā paša gada septembrī viņa parakstīja ekskluzīvu līgumu ar studiju Wicked. 2004. gadā viņa ieguva AVN balvu kā labākā zvaigzne, apsteidzot Džesiju Džeinu (Jesse Jane). Līdz 2006. gadam viņa bija Wicked galvenā aktrise. Viņa regulāri publicējas vīriešu žurnālos, tostarp Playboy, Hustler, Penthouse, High Society, GQ, FHM, pēdējam veidojusi rakstus. 2007. gadā viņai piešķīra Penthouse februāra Pet titulu. Piedalījusies filmās "Nevainīgs 40 gadu vecumā", "Pēkšņi stāvoklī" un TV kanāla FX seriālā Dirt, kā arī saņēmusi ielūgumu uz 2007. gada Grammy balvu pasniegšanas ceremoniju.

Līdz 2024. gadam viņa ir nofilmējusies 373 pornofilmās un režisējusi 107 pornofilmas. Stormija Danielsa ir ierindojusies Pornhub 2018. gada populārāko zvaigžņu saraksta augšgalā. 2018. gadā šīs vietnes apmeklētāji meklēšanas pieprasījumos Stormijas Danielsas vārdu minēja 30,2 miljonus reižu.

 Personīgā dzīve 
Danielsa dzīvo Fornī, Teksasā.

Danielsa bija precējusies ar pornoaktieri Petu Mainu (īstajā vārdā Bārtolomjū Džeimss Klifords). No 2007. līdz 2009. gadam viņa bija precējusies ar Maiklu "Maiku Mozu" Mosniju. Viņa tikusi arestēta 2009. gada jūlijā saistībā ar Mosnija apsūdzību par vardarbību ģimenē. 2015. gadā viņa apprecējās ar Brendonu Milleru, viņiem ir kopīga meita. Millers 2018. gada jūlijā iesniedza šķiršanās pieteikumu. 2022. gadā viņa apprecējās ar pornoaktieri Baretu Bleidu.

2018. gada janvārī laikrakstā The Wall Street Journal publicēja rakstu, kurā teikts, ka ASV prezidentam Donaldam Trampam 2006. gadā bijušas attiecības ar Danielsu un viņš samaksājis viņai  ASV dolāru par klusēšanu.

Aktrise iesūdzēja tiesā Trampu un viņa advokātu Maiklu Koenu, kurš atbildot apsūdzēja Danielsu melos.

Danielsai visu mūžu ir patikuši zirgi, viņa ir vairāku zirgu īpašniece un ir izcīnījusi vairākas zilās lentes jātnieku sacensībās.

2019. gadā Danielsa atklāja, ka ir biseksuāla.

 Atsauces 

 Ārējās saites 



Kategorija:1979. gadā dzimušie
Kategorija:Luiziānā dzimušie
Kategorija:Amerikāņu kinoaktrises
Kategorija:ASV pornoaktrises
Kategorija:ASV fotomodeles